Narcis Vučina

mini|**Narcis Vučina (1974).** Slika sa nastupa u Domu kulture Vašo Pelagić u Sarajevu 1974. god.
mini|**Slobodan Samardžić i Narcis Vučina (1976)**. Foto Mirsad Šarić.
**Narcis Vučina** je kompozitor, pjevač, poeta, instrumentalista, aranžer i muzički producent, rođen 5. marta 1952. godine u Sarajevu, Bosna i Hercegovina.

## Biografija 
Narcis Vučina u Sarajevu završava osnovnu školu, gimnaziju (1. Gimnazija) i diplomira na Filozofskom fakultetu (odsjek za anglistiku). Također završava Muzičku školu (violina). Kao kantautor svoj prvi uspjeh postiže s pjesmom *Čist zrak* koju je komponirao na tekst Duška Trifunovića. Jedan je od najaktivnijih učesnika u omladinskoj TV emisiji *Na Ti* Televizije Sarajevo. Nakon emisije *Na Ti* slijedi ciklus novih omladinskih TV emisija pod nazivom *Ljubav svuda oko nas*, u kojima Narcis radi kao autor, izvođač, muzički suradnik i kao jedan od voditelja. Sa svojim pjesmama nastupa širom bivše Jugoslavije i čest je gost na mnogim televizijskim i radio programima.

Od 1976. do 1978., kao akustičarski duet, nastupaju zajedno on i Slobodan Samardžić. Nakon toga Narcis nastavlja sa samostalnom kantautorskom karijerom. Godine 1980. formira grupu *Radio* sa kojom povremeno i nastupa. Autor je muzike na njihovom albumu *Radio*.

1981. Narcis piše tekst na engleskom jeziku za pjesmu *Lejla* koja je u izvođenju Seida Memića Vajte] predstavljala Jugoslaviju na Euroviziji u Dublini. Pjesma je objavljena na singl ploči u izdanju diskografske kuće W.E.A. Isto za Seida Memića Vajtu Narcis piše pjesmu *Naša pisma* na tekst Duška Trifunovića, s kojom pobjeđuju na jugoslovenskom festivalu zabavne muzike *Vaš šlager sezone* 1982. Suradnja između Narcisa i Vajte se nastavlja i na jugoslovenskom festivalu u Opatiji 1985. godine, gdje pobjeđuju sa pjesmom *Labudovi moji* za koju je Narcis napisao i muziku i stihove. Godine 1995. Narcis piše pjesme za album Seida Memića Vajte *Od Kulina bana do Vajtinih dana*, koji je snimljen u Njemačkoj u studiju Džemala Novakovića. Na Budvanskom festivalu 2005. Seid Memić Vajta i grupa Makadam nastupaju sa pjesmom *Crnogorka*, koju je za njih napisao Narcis Vučina i osvajaju nagradu *Pjesma Mediterana*.
mini|**Festival Opatija (1978).** Snimljeno u bifeu iza pozornice Velike kristalne dvorane hotela Kvarner. Na slici: Vojo Šiljak, Duško Trifunović (u ogledalu), Narcis Vučina i Zrinko Tutić (u ogledalu).
Osim sa Vajtom, Narcis ima suradnju i sa drugim pjevačima iz tog perioda. Jedan od njih je Goran Kovačević, koji nakon napuštanja grupe *Teška industrija* 1982. godine, izdaje svoj prvi samostalni album *Prvak svijeta,* na kojem su učestvovali mnogi rock muzičari, a na kojem se našlo više Narcisovih pjesama. I na narednom Goranovom samostalnom albumu *Pepeljuga u jeansu,* koji je objavljen 1985. godine, bilo je nekoliko Narcisovih pjesama. 1986. godine piše četiri pjesme za rock pjevačicu Amilu Sulejmanović, za njen prvi samostalni album *Igre slobode*, između ostalih i pjesmu *Igre slobode*, po kojoj album nosi ime.

Narcis dva puta sa svojim pjesmama predstavlja Bosnu i Hercegovinu na Jugoviziji: 1988. u Ljubljani sa pjesmom *Voljeću te* i 1990. u Zadru sa pjesmom *Sitna kiša padala*. U Ljubljani je s njim nastupila Zerina Cokoja, a u Zadru Arnela Konaković. Sa Zerinom Cokojom 1988. nastupa i na festivalu *Beogradsko proleće* gdje osvajaju drugu nagradu.

1996. Kopenhagen, u kojem Narcis tada već živi, postaje ''Cultural city of Europe '96*. U sklopu ove kulturne manifestacije, Narcis učestvuje sa svojom pjesmom *Sarajevo Kid*, koju je napisao i otpjevao na engleskom jeziku. *Copenhagen Video Center* snima video spot ove pjesme, koji se vrti na danskoj  državnoj televiziji DR1, a na radiju P3 postaje najslušanija pjesma sedmice. Kontaktira ga producent Claes Cornelius iz danske diskografske kuće Megga Records. Njihova suradnja rezultira sa tri Narcisova albuma: *Sarajevo kid* - 1998., *Narcis u zemlji kralja Freedoma* - 2001. i *Samica -* 2002. godine. Na albumima je backing vokale pjevala Coralie Le Bouf - Cora.

Narcis Vučina je dva puta nastupio u finalu bosanskohercegovačkog Eurosonga sa svojim pjesmama *Freedom* i *Easily*, 2001. i 2003. Oba puta je s njim pjevala Cora, a pjesme je producirao Claes Cornelius. 2004. Narcis izdaje album *Narcisi...*, koji je snimljen u Kopenhagenu u studiju Denka, a producirali su ga Irhan Šehović i Denis Efendić. 
mini|**Narcis Vučina, Duško Trifunović i Ranko Boban (1974).** Slika sa jedne od mnogobrojnih poetsko-muzičkih večeri.
"Crvena jabuka" 2009. godine na albumu *Volim te* pjeva Narcisovu pjesmu *Jazz.ba*, koja ih vraća na vrh top lista na cijelom prostoru bivše Jugoslavije. Iste te godine Narcis snima pjesmu *Idu godine*, koju je napisao na tekst Duška Trifunovića, a otpjevao u duetu sa svojim prijateljem, Arsenom Dedićem. Pjesma je objavljena kao singl u izdanju Croatia Recordsa. 2011. na albumu "Crvene jabuke" *Za tvoju ljubav* nalaze se dvije Narcisove pjesme, *Ðiđi miđi* i *Kletva*, u kojoj gostuje Željko Bebek. Na albumu Crvene jabuke *Sarajevo 1985-2020*, koji je izašao 2020. godine, nalazi se pet Narcisovih pjesama.

2013. Narcis Vučina piše i izdaje novi album *Ručni rad - Sarajevo*, na kojem pjeva u duetu sa Draženom Žerićem - Žerom. Album je snimljen u Kopenhagenu, Handcrafted Studio, a producirali su ga Irhan Šehović i Narcis Vučina. *Poezija i šansona* je naziv Narcisovog albuma, koji je objavljen 2017. godine. Snimljen je u Kopenhagenu, Handcrafted Studio, producenti Irhan Šehović i Narcis Vučina. Na albumu su kao gosti nastupili Matija Dedić i Zijah Sokolović. 2019. Narcis objavljuje novi album *Mačak u prozoru*. Snimljen je u Kopenhagenu u Prefade Studio, Handcrafted Studio i Fast Beat Studio, a producent je opet sam Narcis.
mini|**Špela Rozin i Narcis Vucina (1974)** na snimanju vokala u tonskom studiju RTSA u ulici Danijela Ozme u Sarajevu. ** **
Narcis Vučina je u svojoj karijeri surađivao ili dijelio pozornicu sa mnogim poznatim imenima iz svijeta muzike, poezije, filma, slikarstva, kao što su Duško Trifunović, Arsen Dedić, Abdulah Sidran, Izet Sarajlić, Gabi Novak, Esad Arnautalić, Đorđe Novković, Zdenko Runjić, Zvonko Špišič, Hrvoje Hegedušić, Vojo Šiljak, Špela Rozin, Ismar Mujezinović, Ksenija Erker, Zijah Sokolović, "S vremena na vreme", Srđan Marjanović, "Suncokret", Tomaž Domicelj, Marko Brecelj, Miladin Šobić, Ibrica Jusić, Jadranka Stojaković, Ismeta Dervoz, Zorica Kondža, Zdravko Čolić, "Indexi", "Bijelo dugme", "Crvena jabuka", Mladen Vojčić Tifa, Seid Memić Vajta, Zele Lipovača i "Divlje jagode", Matija Dedić, Kemal Monteno, Ante Gelo, Kornelije Kovač, Ranko Boban, Gabor Lendjel, Vojkan Borisavljević. Pisao je muziku za dječje TV serije, TV drame i teatarske predstave.

Narcis Vučina je napisao i muziku, i stihove za pjesmu *Hajmo Bosno i Hercegovino*, koju je zajedno otpjevalo tridesetak najpoznatijih bosanskohercegovačkih pjevača. Ova pjesma je postala nezvanična sportska himna Bosne i Hercegovine.

Narcis Vučina živi u Kopenhagenu. Piše nove pjesme i aktivno nastupa.

## Diskografija 
### **Singlovi** 
* *Zlatne suze* / *Kad pođeš na more* - Jugoton, Zagreb, 1974
* *Čist zrak* / *Lenora* - PGP RTB, Beograd, 1977 (sa Slobodanom Samardžićem)
* *Mamina maza* / *Minus dva* - Diskoton, Sarajevo 1978
* *Evo ljeta, narode* - Memphis, Zagreb, 2001
* *Idu godine* - Croatia Records, Zagreb, 2009 (sa Arsenom Dedićem)

### **Albumi** 
* *Mir* - BLAP, Sarajevo, 1991
* *Sarajevo kid* - Croatia Records, Zagreb, 1998
* *Narcis u zemlji kralja Freedoma* - Memphis, Zagreb i Naraton, Sarajevo, 2001
* *Samica* - Naraton, Sarajevo, 2002
* *Narcisi* - Song Zelex, Sarajevo, 2004
* *Ručni rad Sarajevo* - Croatia Records, Zagreb, 2013 (sa Draženom Žerićem - Žerom)
* *Poezija i šansona* - Croatia Records, Zagreb, 2017 (sa Matijom Dedićem i Zijahom Sokolovićem)
* *Mačak u prozoru* - Gateway Music, Kopenhagen, 2019

## Nagrade i priznanja 
* mini|**Narcis Vučina (1970).** Snimljeno 1970. god. u dvorištu foto-kluba u Titovoj ulici u Sarajevu. Foto Ahmed Adi Imamović.Velika zlatna lira, pobjednička pjesma festivala *Vaš šlager sezone* 1982 - *Naša pisma*
* Zlatna orhideja, pobjednička pjesma festivala *Dani jugoslovenske muzike* *Opatijski festival*, 1985 - *Labudovi moji*
* 2. mjesto na festivalu *Beogradsko proleće*, 1988 - *Ja ljubim, ljubim te*
* Plaketa - priznanje udruženja muzičara Srbije za doprinos u razvoju zabavne i jazz muzike, 1988
* 2. mjesto na *Hrvatskom radijskom festivalu*, 2009 - *Jazz ba*
*Plaketa - priznanje, *50. Omladinski festival Subotica*, 2011
mini|**Narcis i Narcisa Vučina (1970)**, Wales.

## Festivali 
* *Omladinski festival Subotica*, 1974
* *Dani jugoslovenske muzike Opatija*, 1977
* *Dani jugoslovenske muzike Opatija*, 1978
* *Vaš šlager sezone*, Sarajevo, 1982
* *Dani jugoslovenske muzike Opatija*, 1985
* *Jugovizija*, Ljubljana, 1988
* *Beogradsko proleće*, Beograd, 1988
* *Splitski festival*, Split, 1988
* *Jugovizija*, Zadar, 1990
* Međunarodni festival *Verdensmusik festival*, Vejle, 1995
* *BiH Eurosong*, Sarajevo, 2001
* *BiH Eurosong*, Sarajevo, 2003
* *Budvanski festival*, Budva, 2005
* *Budvanski festival*, Budva, 2006
* *Bihaćki festival*, Bihać, 2006
* *Budvanski festival*, Budva, 2007
* *Mostarski festival*, Mostar, 2007
* *BiH Radijski festival*, Sarajevo, 2007
* *Chansonfest*, Zagreb, 2007
* *Festival šaljive šansone*, Blato (Brač), 2008
* *Chansonfest*, Zagreb, 2008
* *Zagrebfest*, Zagreb, 2010
* Jubilarni *50. Omladinski festival Subotica*, Subotica, 2011
* *Chansonfest'', Zagreb, 2017

## Reference 
Kategorija:Rođeni 1952.
Kategorija:Biografije, Sarajevo
Kategorija:Živi ljudi
Kategorija:Bosanskohercegovački muzičari
Kategorija:Bosanskohercegovački gitaristi